en en en ml ml ml ml ml ml en en ceb en en ml ml ml ml ml en ml ml ml ml ml ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml en ml en en ceb en en ceb en ceb en ceb en ceb en en en en es ml en en en da en da cs en en cs en ml ceb ml ml ml ml ml ml ceb ceb ceb ceb ceb en en en cs cs da da en en cs cs en en en de da da en da cs cs en en cs cs da da cs en en cs en cs da en en en cs cs da en cs da en da en en en en en en en
സോഷ്യൽ മീഡിയകളിൽ വലിയ ഓളമൊന്നും തീർക്കാതെ ഇന്നലെ ഒരു വാർത്ത കടന്നു പോയി.. ഒരു മാനസിക രോഗി പത്തു വയസുകാരനെ പതിനേഴോളം മുറിവുകൾ ഏല്പ്പിച്ചു കൊന്ന വാർത്ത. രാഷ്ട്രീയപരമായോ, മത പരമായോ ഉള്ള  മുതലെടുപ്പിന് സാധ്യത ഇല്ലാത്തത് കൊണ്ടാവും അത്തരക്കാരുടെ ചർച്ചകൾ ഒന്നും കണ്ടില്ല. നമ്മൾ ഇപ്പോൾ അങ്ങിനെയൊക്കെ ഉള്ള കാര്യങ്ങൾ അല്ലെ ചർച്ച തീവ്രമായി ചെയ്യൂ..സ്ത്രീകളുടെ ആർത്തവം പോലും നമ്മുടെയൊക്കെ ഇടയിൽ വലിയ ചർച്ച ആയതു അതിനു മതത്തിന്റെയും, രാഷ്ട്രീയത്തിന്റെയൊക്കെ ചായം പൂശിയതു കൊണ്ടാണല്ലോ...
അത് എന്തും ആവട്ടെ..എന്താണ് ചർച്ച ചെയ്യേണ്ടത്. കാര്യമായി ഒന്നുമില്ല, മനുഷ്യന്റെ മനസ് അതിന്റെ ഉടമയ്ക്ക് തന്നെ  എന്നും നിഗൂഡമാണ്. തിരക്ക് പിടിച്ച ഈ കാലത്ത് ഒന്നുലഞ്ഞാൽ സ്വന്തം മനസ് നിയന്ത്രണം വിട്ടു പോകുന്ന അവസ്ഥയിലാണ്. അതിന്റെ പരിണിത ഫലങ്ങളാണ് കഴിഞ്ഞ ദിവസം കോടതി വധശിക്ഷക്ക് വിധിച്ച ഷിനോയുടെ കേസും, ഇന്നലത്തെ ദാരുണ സംഭവവുമൊക്കെ..വളർച്ചയുടെ ഈ കാലത്ത് പോലും മാനസിക രോഗികളോടുള്ള നമ്മുടെ സമീപനം പഴഞ്ചൻ രീതിയിൽ തന്നെ, അവരുടെ ആരോഗ്യം, അവസ്ഥ ഒക്കെ മനസിലാക്കിയുള്ള ചികിത്സകൾ ഇല്ല..ഇനിയിപ്പോൾ ആശുപത്രികളിൽ എത്തിച്ചാലും പലതിലും ചെറിയ രോഗവുമായി പോകുന്ന രോഗി പോലും അവിടത്തെ അന്തരീക്ഷത്തിൽ അതിന്റെ വലിയ അവസ്ഥകളിലേക്ക് മാറുന്നു..
കുടുംബം, സമൂഹം, എല്ലാവരും ഒറ്റപ്പെടുത്തിയും, പ്രകോപിപ്പിച്ചും അവരെ കൂടുതൽ അതിലേക്കു തള്ളി വിടുന്നു.. പിന്നെയുള്ളത് മാനസികമായ പ്രശ്നങ്ങളുള്ള ഒരാൾ  തന്റെ കുടുംബത്തിൽ  ഉണ്ടെന്ന് പുറത്തറിഞ്ഞാൽ നാണക്കെടാണ് എന്ന് കരുതി യഥാസമയം ചികിൽസിക്കാതെ അതിനെ അധിക്കപ്പെടുത്തുന്നവരും ഉണ്ട്.. ഓർക്കുക പഴയ കാലമൊന്നും അല്ല നല്ല ചികിത്സകരും, ചികിത്സയും അതിനുണ്ട്, പിന്നെ അതൊരു നാണം കെടുത്തുന്ന രോഗമല്ല അതൊരു അവസ്ഥയാണ്..ഇന്ന് എല്ലാവരും ഏതെങ്കിലും രീതിയിൽ എന്തിന്റെയെങ്കിലും പേരിൽ അതുള്ളവരാണ്. സമയത്തിനു ചികിത്സിക്കുക, സ്നേഹപൂർവ്വം പരിചരിക്കുക, ആക്രമണ പ്രവണത ഉണ്ടെങ്കിൽ സൂക്ഷിക്കുക, വേണ്ടുന്ന പരിചരണങ്ങൾ നല്കുക...
എന്തൊക്കെ പറയുമ്പോഴും, കടയിലേക്ക് പോയൊരു മകന്റെ വെട്ടി നുറുക്കിയ ശരീരം കണ്ടു തളർന്നു കിടക്കുന്നൊരു അമ്മയുടെ ചിത്രം മനസ്സിൽ നിന്നും മായുന്നില്ല..വേനലവധി കാലത്തിന്റെ കളികൾ പൂർത്തിയാക്കാതെ അവൻ പോയി. ആദ്യ കുർബാന വേഷത്തിൽ റിസ്റ്റി മടങ്ങി. വാർത്തകൾ പഴങ്കഥകൾ ആയിത്തീരും, പിന്നെയും പുതിയ വാർത്തകൾ  വരും , നമ്മളും അവയ്ക്ക് പിന്നാലെ ആവും..ആ അമ്മ മാത്രം കണ്ണീർ ഇറ്റിച്ചു ജീവിതം തള്ളി നീക്കും..ദൈവം അത് തുടക്കട്ടെ...പ്രാർത്ഥിക്കാം...
കൊല്ലം ജില്ലയിലെ പരവൂറിൽ നടന്ന വെടിക്കെട്ട്‌ അപകടത്തിൽ മരിച്ചവർക്ക് ആദരാഞ്ജലി അർപ്പിക്കുന്നു. ചിലരുടെ സ്വാർത്ഥത, ലാഭകൊതി ഒക്കെയാണ് നിയമത്തിനും, നിയന്ത്രണങ്ങൾക്കും അപ്പുറത്തേക്ക് പ്രവർത്തിക്കാൻ അവരെ പ്രേരിപ്പിക്കുന്നത്.. അതിനു കൊടുക്കേണ്ടി വരുന്ന വിലയോ ഒരുപാട് മനുഷ്യ ജീവനുകൾ.. ജില്ലാ ഭരണകൂടം അനുമതി നല്കിയിരുന്നില്ല എന്നാണ് ഇതുവരെയുള്ള വാർത്ത. എന്തായാലും ഇനി പരസ്പരം പഴിചാരലും, വിഴുപ്പലക്കലും ഉണ്ടാവും, തിരഞ്ഞെടുപ്പ് അടുത്തത് കൊണ്ട് എല്ലാ രാഷ്ട്രീയ പാർട്ടികളുടെയും നിറ സാന്നിധ്യവും ഉണ്ടാവും...
എന്ത് ഉണ്ടായിട്ടു എന്തിനാണ്..ചിരിയുടെയും, സന്തോഷത്തിന്റെയും ലോകത്തായിരുന്ന കുറെ മനുഷ്യ ജീവനുകളെ ഒരു നിമിഷം കൊണ്ട് കരിയുടെയും, കദനത്തിന്റെയും രൂപത്തിലേക്ക് മാറ്റിയില്ലേ.. ജീവൻ നഷ്ടപ്പെട്ടവരുടെ ബന്ധുക്കൾക്ക് എന്ത് പകരം വയ്ക്കാനാവും.. ശാരീരികമായ വൈകല്യങ്ങൾ സംഭവിച്ചവർ ഇനിയുള്ള കാലം എങ്ങിനെ ജീവിക്കും...ഒരൊറ്റ നിമിഷം കൊണ്ട് ശ്മശാനം പോലെ, ജീവനുള്ള ശരീരങ്ങളുടെ കത്തുന്ന രൂക്ഷ ഗന്ധം, എങ്ങും നിലവിളികൾ...
പഴിചാരിയിട്ടും  വിഴുപ്പലക്കിയിട്ടും എന്തിനാണ്, ഇന്നലെ അതിന്റെ ആദ്യ തിരി തെളിഞ്ഞപ്പോൾ തന്നെ അത് നിയമാനുസൃതമാണോ എന്ന് അന്വേഷിച്ചിരുന്നെങ്കിൽ, ഒന്നുമല്ലെങ്കിൽ ഇത്രയും വലിയൊരു  വെടിക്കെട്ട് നടത്തുമ്പോൾ പാലിക്കേണ്ട നിബന്ധനകൾ എങ്കിലും  പാലിച്ചിട്ടുണ്ടോ എന്നെങ്കിലും നോക്കാമായിരുന്നു.. ആരും ഒന്നും നോക്കില്ല..കുറച്ചു ദിവസങ്ങളിൽ വേഗത്തിൽ എന്തൊക്കെയോ കാട്ടികൂട്ടും.. പിന്നെയും എല്ലാം അതുപോലെ..ഇനിയെങ്കിലും ഇങ്ങിനെയൊന്നും സംഭവിക്കാതിരിക്കട്ടെ എന്ന് ആശിക്കാനും പ്രാർത്ഥിക്കാനും മാത്രമേ കഴിയുന്നുള്ളൂ....
മരണമടഞ്ഞവരുടെ ആത്മാക്കൾക്ക് നിത്യശാന്തി നേരുന്നു...അവരുടെ കുടുംബാങ്ങളുടെ ദുഖത്തിൽ പങ്കു ചേരുന്നു എന്ന് പറയാനേ കഴിയൂ..നഷ്ടത്തിന്റെ ആഴവും നോവും എത്ര വലുതെന്നു അവർക്ക് മാത്രമേ അറിയൂ...അതിൽ നിന്നും അതിജീവിക്കാൻ അവർക്കാകട്ടെ എന്ന് പ്രാർത്ഥിക്കുന്നു...
ഓരോ പ്രഭാതങ്ങളും നമുക്ക് കിട്ടുമ്പോൾ നമ്മൾ കരയുന്നു, ചിരിക്കുന്നു, സുഖിക്കുന്നു ദുഖിക്കുന്നു പക്ഷെ അപ്പോഴൊക്കെ നമ്മൾ അറിയാതെ ആത്മാവും, മരണവുമായി ഒരു സംവാദം നടക്കാറുണ്ട്.. ഒടുവിൽ  അപ്രതീക്ഷിതമായി മരണം ആത്മാവിനെ കവർന്നു ചെല്ലും..അപ്പോഴാവും അവരോ, അവരെ ചുറ്റി ഇരിക്കുന്നവരോ ഇതറിയുന്നത്.. എന്നാൽ ചിലർക്ക് മരണവും, ആത്മാവുമായുള്ള   ഈ സംവാദം അറിയുകയോ, കേൾക്കുകയോ ചെയ്യാൻ കഴിയും..അങ്ങിനെ വരുമ്പോൾ അവർക്ക് മുന്നിൽ രണ്ടു തീരുമാനങ്ങളെ ഉണ്ടാകൂ..ദുഖിതനായി, നിരാശനായി  മരണത്തിനൊപ്പം ആത്മാവിനെ പറഞ്ഞയക്കുക അല്ലെങ്കിൽ മരണം എടുത്തു പോകാൻ തോന്നുമ്പോൾ കൊണ്ട് പൊക്കോട്ടെ അതുവരെ നിറഞ്ഞ ചിരിയോടെ ജീവിക്കാം..
രണ്ടാമത്തെ ജീവിതമാണ് ജിഷ്ണു തിരഞ്ഞെടുത്തത്..കാൻസർ എന്ന രോഗം തന്നെ കാർന്നു തിന്നുന്നുവെന്നും, തന്റെ ദിനങ്ങൾ എണ്ണപെട്ട് കഴിഞ്ഞു എന്നും അറിഞ്ഞപ്പോഴും അയാൾ ചിരിച്ചുകൊണ്ട് പറഞ്ഞു എനിക്ക് മുന്നിൽ രണ്ടു വഴികളാണ് ഉള്ളത് ഒന്നുകിൽ മരണത്തെ കാത്തിരിക്കുക അല്ലെങ്കിൽ ബാക്കി ദിവസങ്ങൾ ആസ്വദിച്ച് ജീവിക്കുക..രണ്ടാമത്തേത് തിരഞ്ഞെടുത്തു അത്പോലെ തന്നെ ജീവിച്ചു കാണിച്ചു..അപൂർവ്വം ചിലർക്ക് മാത്രം കഴിയുന്ന കാര്യമാണ് അത്. അതിനു ഉറപ്പുള്ള ഒരു മനസ് വേണം. ജനിച്ചാൽ ഒരു ദിവസം മരിക്കും അത് എപ്പോൾ ആയാൽ എന്താണ് വരുമ്പോൾ വരട്ടെ ഞാൻ ഇങ്ങിനെ ചിരിച്ചു തന്നെ ജീവിക്കും  എന്ന് മരണത്തിന്റെ മുഖത്ത് നോക്കി പറയാൻ കെൽപ്പുള്ളവർ എത്ര പേരുണ്ട്.. സോഷ്യൽ മീഡിയകളിൽ ഉൾപ്പെടെ എല്ലാറ്റിലും തന്റെ സജീവ സാന്നിധ്യം അത് കൊണ്ട് തന്നെ ചിരിയോടെ ജിഷ്ണു അറിയിച്ചിരുന്നു...
ഒരു മികച്ച നടന്റെ മകൻ എന്ന അഭിനയ  പാരമ്പര്യവുമായി മലയാള സിനിമയിൽ എത്തിയ ജിഷ്ണുവിനു ഒരുപാടൊന്നും എത്തിപ്പെടാൻ കഴിയുന്നതിനു മുന്നേ രോഗം കീഴടക്കി. എങ്കിലും അരങ്ങിലെ അഭിനയത്തേക്കാൾ ജിഷ്ണു പ്രശംസ പിടിച്ചു പറ്റിയത് അണിയറയിലെ മരണത്തെ ധീരമായ ചെറുത്തു നില്ക്കുന്ന ജിഷ്ണു എന്ന ആ യോദ്ധാവിനെ ആയിരുന്നു..നന്ദി ജിഷ്ണു നിങ്ങളുടെ ധീരമായ ചെറുത്തു നില്പ്പ് ചിലരെങ്കിലും ജീവിത പാഠമായി എടുക്കുമെന്ന് പ്രതീക്ഷിക്കുന്നു..മറ്റൊരു മഹാ ഭാഗ്യവും ചുമന്നു തന്നെയാണ് നിങ്ങൾ മണ്ണ് വിട്ടു പോകുന്നത്..അവസാന നിമിഷം വരെയും മാതാ പിതാക്കൾക്ക് നല്ലൊരു മകനായിരിക്കാൻ നിങ്ങൾക്ക് കഴിഞ്ഞു..നിങ്ങളുടെ കൂടെ അവരും അവരുടെ ആഗ്രഹങ്ങൾ പലതും നിറവേറ്റി നിങ്ങളും പരസ്പരം സ്നേഹിച്ചു തന്നെ തീർത്തു ജീവിതം....
രാഘവൻ എന്ന അഭിനേതാവിനെയും അദ്ധേഹത്തിന്റെ ഭാര്യയുടെയും ദുഖത്തിൽ പങ്കു ചേരുമ്പോഴും ഒരു കാര്യം പറയാതെ വയ്യ ധീരനായ ഒരു മകൻ ഉണ്ടായിരുന്നു എന്നോർത്ത് അഭിമാനിക്കാം, എങ്കിലും മുന്നിൽ പ്രതീക്ഷയോടെ വളർത്തി വലുതാക്കിയ മകൻ ദിവസങ്ങൾക്കുള്ളിൽ അണഞ്ഞു പോകുമെന്ന അറിവോടെ എല്ലാം ഉള്ളിലടക്കി ചിരിച്ചു ജീവിച്ച നിങ്ങൾ ഇരുവരുടെയും മനസാന്നിധ്യം പറയാൻ വാക്കുകളില്ല.. എത്ര പ്രായമുള്ള മക്കൾ ആയാലും അവർ മരണത്തിന്റെ മുന്നിലെന്ന് അറിയുമ്പോൾ ഏതു മാതാപിതാക്കൾക്കും മനസ് പിടയും, വേദനിക്കും.. പ്രാർത്ഥിക്കുന്നു നിങ്ങൾക്ക് വേണ്ടി....
ജിഷ്ണു, നിറ മനസോടെ പറയുന്നു ആദരാഞ്ജലികൾ, ആ ചിരി മനസ്സിൽ നിന്നും മായില്ല..ചിലപ്പോൾ ആകാശത്ത് അത് കണ്ടേക്കും...
Posted by Sajeed Noohkhan at 22:10 No comments:
ഉപജീവനത്തിന് ശരീരം വിൽക്കുന്നവൾ പോലും
അതിന്റെ നാണക്കേടിൽ നിന്നും മോചനം ആഗ്രഹിച്ച്
വില്പ്പനയില്ലാത്ത നേരത്ത് പാതിവ്രത്യത്തിന്റെ  നേരിയ
തിരശീല അസ്വസ്ഥതയോടെ മൂടി നടക്കാറുണ്ട്....
യോനിയും മുലകളും വാടകയ്ക്ക് എന്നവൾ  ബോർഡ് വച്ചില്ല
ഇരുളിന്റെ മറവിൽ മണം പിടിച്ചു ചെന്നവർ വെളുക്കുമ്പോൾ
സദാചാരത്തിന്റെ അളിഞ്ഞ കൈകൾ അവളെ കൊത്തി നുറുക്കി.......
മാധ്യമങ്ങളുടെ ഒന്നാം പക്കത്തിൽ അവൾക്കു വേശ്യയെന്നു
അപ്പോഴും കൂടെ ഉറങ്ങിയവന്റെ പേര് അഞ്ജമായിരുന്നു.......
വിറ്റു കിട്ടിയ പണത്തിന്റെ ഒരു പങ്കു കാക്കിക്കും,
കറുത്ത ഗൌണിനും നീതി പീഡത്തിനും പങ്കു വച്ച്
കീറിയ ചേലയിൽ മുഖം തുടച്ചു അവൾ നടക്കുന്നു......
അതേ നാട്ടിൽ തന്നെയാണ് വിറ്റതിന്റെയും, പങ്കിട്ടതിന്റെയും
വീര കഥകൾ പാടി നടക്കുന്ന ഒരുവളെ കാണാൻ കഴിഞ്ഞത്...
തന്റെ യോനിയുടെയും, മുലകളുടെയും ഭംഗി കണ്ടു
കൂടെ വന്നവരുടെ കിടന്നവരുടെ കണക്കുകൾ
ഉടയാത്ത വെടിപ്പുള്ള ചേലയുടുത്ത്‌ ഓരോ മാധ്യമത്തിലും
ചിരിമാറാതെ അവൾ പാതിവ്രത്യ ശുദ്ധിയോടെ പുലമ്പുന്നു.....
അതോ അവൾ തന്റെ കൊഴുപ്പിന്റെ  മുഴുപ്പിന്റെ
എവിടെ കാക്കിയുടെ, കറുപ്പിന്റെ, നീതി പീഡത്തിന്റെ മേലങ്കികൾ, ....
ഇവളെ വച്ച് നിങ്ങൾ സംസ്കാരം ഉണ്ടാക്കുകയാണോ
അതോ ഇവളെ പോലെ സംസ്കാരം ഉണ്ടാവണമെന്ന്
അല്ലെങ്കിലും നീതിക്കെപ്പോഴും രണ്ട് മുഖമാണ്
പട്ടിണിക്കാരന് ചിലപ്പോൾ ഒരു തുള്ളി വെള്ളം
ഇറ്റിച്ചു കൊടുക്കുന്നത് ഒരു  മുഖം......മറ്റൊരു മുഖം മൃഷ്ടാന്നം
തിന്നു മുഴുത്തവന് ഒരു സദ്യതന്നെ ഒരുക്കി കൊടുക്കുന്നത്...കഷ്ടമേ...
Posted by Sajeed Noohkhan at 22:07 No comments:
Tuesday, 12 April 2016
Posted by Sajeed Noohkhan at 13:55 No comments:
ഹൃദയം നിറഞ്ഞ വിഷു ആശംസകൾ
Posted by Sajeed Noohkhan at 00:34 No comments:
Posted by Sajeed Noohkhan at 00:33 No comments:
Friday, 8 April 2016
Posted by Sajeed Noohkhan at 14:37 No comments:
Saturday, 2 April 2016
Posted by Sajeed Noohkhan at 22:29 No comments:
Posted by Sajeed Noohkhan at 22:28 No comments:
Posted by Sajeed Noohkhan at 22:23 No comments:
Posted by Sajeed Noohkhan at 22:20 No comments:
Newer Posts Older Posts Home
Subscribe to: Posts (Atom)
View my complete profile
ഹൃദയം നിറഞ്ഞ വിഷു ആശംസകൾ
Feedjit Live Blog Stats
Feedjit Live Blog Stats
Ethereal template. Powered by Blogger.